Lasten Angiografia

|  |  |
| --- | --- |
| Kuvaus: | Lasten aivo-, kaula-, yläraajan-, munuais-, sekä vatsanalueen valtimoiden varjoainetutkimus, |

**TUTKIMUKSEEN VALMISTAUTUMINEN**

Mikäli lapsen tutkimus tehdään nukutuksessa, noudattakaa siihen saamianne valmisteluohjeita.

Jos lasta ei tarvitse nukuttaa tutkimusta varten, hänen on oltava syömättä neljä (4) tuntia ennen tutkimusta.

Jos lapsellanne on insuliinidiabetes, aamupalan saa syödä kaksi (2) tuntia ennen tutkimusta ja pistää insuliinin.

Vettä ja kirkkaita mehuja saa juoda vapaasti.

Lääkärin määräämät lääkkeet voi ottaa normaalisti. Ennen tutkimusta on hyvä käydä WC:ssa tyhjentämässä virtsarakko. Vuodeosastolla lapselle voidaan antaa jännitystä vähentävä esilääke.

Tutkimuksessa käytettävä varjoaine sisältää jodia, minkä vuoksi on tärkeä tietää, onko lapsellanne lääkeaine- tai varjoaineyliherkkyyttä.

**TUTKIMUKSEN KULKU**

Tutkimuksen ajaksi laitetaan nestetiputus käden laskimoon.

Tutkimus tehdään tavallisesti reisivaltimon kautta nivustaipeesta.

Nivustaipeet puhdistetaan ja iho puudutetaan. Läpivalaisuseurannassa reisivaltimon kautta viedään ohut katetri verisuoneen. Katetrin kautta ruiskutetaan varjoainetta ja samanaikaisesti kuvataan.

Varjoaine aiheuttaa lyhytaikaisen lämmöntunteen.

Puudutuksen laittaminen tuntuu neulanpistona iholla, muuten tutkimus on kivuton.

Tutkimus kestää noin yhden tunnin.

**TUTKIMUKSEN JÄLKIHOITO**

Tutkimuksen jälkeen pistokohdan päälle asetetaan painoside, jota pidetään 2 - 3 tuntia. Vuotovaaran ehkäisemiseksi on vuodelevossa oltava 3 - 5 tuntia. Vuoteessa voi vaihtaa vapaasti asentoa, kun painoside on otettu pois. Jos tutkimusta ei ole tehty nukutuksessa, lapsi saa syödä ja juoda kahden tunnin kuluttua tutkimuksesta.

**LISÄTIETOA**

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

<www.tutkimukseen.fi>

<www.stuk.fi>

**YHTEYSTIEDOT**

Jos varattu aika ei käy, ottakaa yhteyttä lähettävään yksikköön.

Jos teillä on kysyttävää tutkimuksesta, ottakaa yhteys Röntgen 1,

puh 017-173 322 / toimisto, arkisin klo 8.00 - 14.30. Tähän numeroon voitte jättää soittopyynnön ja hoitaja/tutkimuksen suorittava lääkäri ottaa teihin yhteyttä.